
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση του Οργανισμού Εσωτερικής Υπηρε¬ 
σίας της Κοινότητας Αγκιστριού, Ν. Αττικής. 1 

Συγκρότηση Διοικητικής Επιτροπής Στρατιωτικών 
Επιτάξεων Ν. Πιερίας για το έτος 2006. 2 


Ανάθεση αρμοδιοτήτων στη Διεύθυνση Διοίκησης 
και μεταβίβαση του δικαιώματος υπογραφής «Με 
εντολή Γενικού Γραμματέα» στο Γενικό Διευθυντή 
και στον Προϊστάμενο του Τμήματος Πρόνοιας 3 
Τροποποίηση της υπ’ αριθμ. 32359/92/8.2.1993 από¬ 
φασης του Νομάρχη Μεσσηνίας περί συστάσε- 
ως Νομικού Προσώπου στο Δήμο Κυπαρισσίας Ν. 
Μεσσηνίας με την επωνυμία «Οργανισμός Αθλη¬ 
τισμού και Νεολαίας Δήμου Κυπαρισσίας». 4 

Τροποποίηση της υπ’ αριθμ. 21573/22.11.1984 απόφα¬ 
σης του Νομάρχη Μεσσηνίας περί συστάσεως 
Νομικού Προσώπου στο Δήμο Κυπαρισσίας με 
την επωνυμία «Δημοτική Φιλαρμονική Κυπαρισ¬ 


σίας. 5 

Σύσταση στο Δήμο Φιλιατρών Ν. Μεσσηνίας Νομικού 
Προσώπου με την επωνυμία «Σχολική Επιτροπή 

Ειδικού Δημοτικού Σχολείου Φιλιατρών». 6 

Κύρωση αναδασμού αγροκτήματος «Σκοτεινής» (Τμή- 

μα Χάνι - Λεύκο) Ν. Αργολίδας, έτους 1991-1992. 7 

Χορήγηση άδειας ασκήσεως επαγγέλματος Κοινω¬ 
νικού Λειτουργού στην Περιστεράκη Ερασμία του 

Νικολάου, κάτοικος Ρεθύμνης. 8 

Χορήγηση άδειας άσκησης επαγγέλματος στη Φαρ- 
μάκη Μαρία του Αλεξάνδρου. 9 


Α ΠΟΦΑΣΕ ΙΣ 

Αριθ. 07/ΔΤΑ/17494 & 13254 (1) 


Τροποποίηση του Οργανισμού Εσωτερικής Υπηρεσί¬ 
ας της Κοινότητας Αγκιστριού, Ν. Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του ν. 2503/1997 (ΦΕΚ 107/Α/1998) «Δι¬ 
οίκηση, Οργάνωση, Στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες 
διατάξεις/4». 


2. Τις διατάξεις του ν. 1586/1986. 

3. Τις διατάξεις των π.δ. 37Α/1987 και 22/1990. 

4. Τ ις διατάξεις του άρθρου 12 του ν. 1188/1981, όπως 
συμπληρώθηκαν με το άρθρο 26 του ν. 1832/1982 και 
αντικαταστάθηκαν με την παρ. 5 του άρθρου 8 του ν. 
2307/1995. 

5. Τ ις διατάξεις των νόμων: α) ν. 2130/1994, β) 2190/1994, 
γ) ν. 2218/1994. 

6. Την υπ’ αριθμ. ΔΙΚΠ-Ρ/Φ2/3210/1.4.1986 εγκύκλιο του 
Υπ. Προεδρίας της Κυβερνήσεως και Γεν. Διαταγή 59 
αριθμ. 53560/6.8.1986 Υπ. Εσωτερικών. 

7. Τις διατάξεις του ν. 3013/2002. 

8. Το 8084/20.2.2003 έγγραφο ΥΠ.ΕΣ.Δ.Δ.Α. «περί πρό¬ 
βλεψης θέσεων στους οργανισμούς Εσωτερικής Υπη¬ 
ρεσίας των ΟΤΑ». 

9. Την υπ’ αριθμ. οικ. 16978/12.11.2003 (ΦΕΚ 1693 τ.Β') 
απόφαση του Γ ενικού Γ ραμματέα Περιφέρειας «Μετα¬ 
βίβαση αρμοδιοτήτων με εντολή Γενικού Γραμματέα 
στο Γ ενικό Διευθυντή Περιφέρειας». 

10. Την υπ’ αριθμ. 07/ΔΤΑ/14984/2001 απόφασή μας 
«περί τροποποίησης Ο.Ε.Υ. της Κοινότητας Αγκιστρι¬ 
ού». 

11. Την υπ’ αριθμ. 17/2005 απόφαση του Κοινοτικού 
Συμβουλίου Αγκιστριού. 

12. Τη σύμφωνη γνωμοδότηση του Υπηρεσιακού Συμ¬ 
βουλίου προσωπικού Ο.Τ.Α. ν. Πειραιά που διατυπώθηκε 
στο υπ’ αριθμ. 20/2005 (θέμα 70°) πρακτικό του, απο¬ 
φασίζουμε: 

Εγκρίνουμε την τροποποίηση του Οργανισμού Εσωτε¬ 
ρικής Υπηρεσίας της Κοινότητας Αγκιστριού ως εξής: 

α) Καταργούνται οι θέσεις ΔΕ23 Ειδικού Προσωπικού 
με βαθμό Δ-Ε και ΔΕΙ Σημειωτή ύδρευσης με βαθμό 
Δ-Α στις τακτικές θέσεις μονίμων υπαλλήλων και τη 
θέση ΔΕΙ Σημειωτή ύδρευσης στο προσωπικό με σχέ¬ 
ση εργασίας ιδιωτικού δικαίου ορισμένου χρόνου με 
τη σημείωση ότι δεν υπηρετεί προσωπικό στις θέσεις 
αυτές. 

β) Δημιουργούνται δύο επιπλέον γραφεία (Γραφείο 
Κέντρου Εξυπηρέτησης Πολιτών και Γ ραφείο Ταμειακής 
Υπηρεσίας). 

γ) Τίθενται δύο (2) θέσεις κλάδου ΠΕ Διοικητικού, 
τρεις (3) θέσεις κλάδου ΔΕ Διοικητικού, μία (1) θέση 
κλάδου ΤΕ Διοικητικού - Λογιστικού, μια (1) θέση κλάδου 
ΠΕ Πολιτ. Μηχανικών, μια (1) θέση κλάδου ΔΕ Οδηγού 

αυτοκινήτου στις τακτικές θέσεις των μονίμων υπαλ¬ 
λήλων. 

δ) Στο προσωπικό με σχέση εργασίας ιδιωτικού δι¬ 
καίου ορισμένου χρόνου τίθενται μία (1) θέση ΥΕ Υδρο- 
νομέα., τρεις (3) θέσεις φυλάκων και μια (1) θέση ναυ- 
αγοσώστη. 

ε) Τίθενται άρθρο επιλογής προϊσταμένου και τα άρ¬ 
θρα 7 και 8 αναριθμώνται σε 8 και 9 αντίστοιχα. 

Και ο Οργανισμός Εσωτερικής Υπηρεσίας της Κοινό¬ 
τητας Αγκιστριού διαμορφώνεται όπως παρακάτω: 

Άρθρο 1 

Οι υπηρεσίες της Κοινότητας διαρθρώνονται ως 
εξής: 

1. Γραφείο Διοικητικού 

2. Γ ραφείο Εξυπηρέτησης Πολιτών 

3. Γραφείο Ταμειακής Υπηρεσίας 

4. Γραφείο Τεχνικών Υπηρεσιών. 

Αρθρο 2 

Τα ανωτέρω γραφεία υπάγονται στον Πρόεδρο της 
Κοινότητας. 

Άρθρο 3 

Οι Διοικητικές- Οικονομικές Υπηρεσίες και οι Τεχνικές 
υπάγονται στον Πρόεδρο της Κοινότητας. 

Αρθρο 4 

Η σύνθεση και διαβάθμιση του προσωπικού της Κοι¬ 
νότητας καθορίζεται ως παρακάτω: 

Α) ΜΟΝΙΜΟ ΠΡΟΣΩΠΙΚΟ 

1. Κατηγορία Πανεπιστημιακής Εκπαίδευσης 
Κλάδος ΠΕ Διοικητικού 

2 θέσεις με βαθμούς Δ-Α 
Κλάδος ΠΕ Πολιτικών Μηχανικών 
1 θέση με βαθμούς Δ-Α 

2. Κατηγορία Τεχνολογικής Εκπαίδευσης 
Κλάδος ΤΕ Διοικητικού-Λογιστικού 

1 θέση με βαθμούς Δ-Α 

3. Κατηγορία Δευτεροβάθμιας Εκπαίδευσης 
Κλάδος ΔΕ Διοικητικού 

5 θέσεις με βαθμούς Δ-Α 
Κλάδος ΔΕ Οδηγών 

2 θέσεις με βαθμούς Δ-Α 

4. Κατηγορία Υποχρεωτικής Εκπαίδευσης 
Κλάδος Εργατών Καθαριότητας 

2 θέσεις με βαθμό Ε-Β 
Κλάδος Υδρονομέα 
1 θέση με βαθμό Ε-Β 
Κλάδος Εργατών'Υδρευσης 
1 θέση με βαθμό Ε-Β 
Κλάδος ΥΕ κλητήρων-θυρωρών 
1 θέση με βαθμό Ε-Β 
Κλάδος Καθαριστριών 
1 θέση με βαθμό Ε-Β 

Β. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙ¬ 
ΚΑΙΟΥ ΟΡΙΣΜΕΝΟΥ ΧΡΟΝΟΥ 
α) Μία (1) θέση ΔΕ Διοικητικού, 
β) Μία (1) θέση ΔΕ Οδηγού Απορριμματοφόρου, 
γ) Μία (1) θέση ΥΕ Υδρονομέα. 
δ) Μία (1) θέση ΥΕ Εργάτη Ύδρευσης 
δ) Τρεις (3) θέσεις ΥΕ Εργατών Καθαριότητας, 
ε) Τρεις (3) θέσεις φυλάκων 
στ) Μία (1) θέση ναυαγοσώστη 


Αρθρο 5 

Τα του διορισμού, των προσόντων, των καθηκόντων, 
αμοιβής, του χρόνου υπηρεσίας, της αστικής ευθύνης, 
των δικαιωμάτων, αδειών, των μεταβολών, υπηρεσια¬ 
κής κατάστασης, των ηθικών αμοιβών, των πειθαρχικών 
αδικημάτων, ποινών και της λύσεως της υπαλληλικής 
σχέσεως των υπαγομένων στις διατάξεις του άρθρου 
9 του παρόντος, υπαλλήλων, ρυθμίζονται από τις δια¬ 
τάξεις του ν. 1188/1981, 1586/1986 και του π.δ. 37α/1985. 
Για το προσωπικό με σύμβαση εργασίας ιδιωτικού δι¬ 
καίου έχουν εφαρμογή οι διατάξεις του π.δ. 410/1988. 
Τα της Νοσοκομειακής περίθαλψης και της Ιατροφαρ¬ 
μακευτικής ρυθμίζονται από τον Κανονισμό Λειτουργίας 
ΤΥΔΚΥ. 

Άρθρο 6 

Α. Στην αρμοδιότητα των Διοικητικών Υπηρεσιών 
υπάγεται η επιμέλεια κάθε Κοινοτικής υπόθεσης και 
ειδικότερα: 

α) Η τήρηση του Πρωτοκόλλου αλληλογραφίας, ει¬ 
σερχομένων και εξερχομένων εγγράφων και η διεκπε¬ 
ραίωση αυτών. 

β) Η κανονική τήρηση του Μ.Α και του Δημοτολογίου 
μετά των συναφών ειδικών βιβλίων του. 

γ) Η μέριμνα κάθε είδους ανακοινώσεως. 

δ) Η διεξαγωγή των υπηρεσιών, Στατιστικής, Στρατο¬ 
λογίας και Γεωργικής φύσεως. 

ε) Η ταξινόμηση και τήρηση του αρχείου της Κοινό¬ 
τητας. 

στ) Η δακτυλογράφηση των πόσης φύσεως εγγράφων, 
αποφάσεων, πιστοποιητικών. 

ζ) Η επίδοση προσκλήσεων συνεδριάσεων του Κοινο¬ 
τικού Συμβουλίου. 

η) Η καθαρογράφηση και υποβολή στη Νομαρχία και 
σε άλλες αρμόδιες υπηρεσίες των αποφάσεων του Κοι¬ 
νοτικού Συμβουλίου. 

θ) Η σύνταξη των καταλόγων ύδρευσης, τελών πα- 
ρεπιδημούντων, εκδιδομένων λογαριασμών και λοιπών 
τελών. 

ι) Η τήρηση των πρακτικών του Κοινοτικού Συμβου¬ 
λίου. 

Β. Οι αρμοδιότητες του Γ ραφείου Κέντρου Εξυπηρέ¬ 
τησης Πολιτών θα είναι οι εξής: 

• Ενημερώνει και πληροφορεί τους πολίτες για τις 
ενέργειες που απαιτούνται για τη διεκπεραίωση Διοι¬ 
κητικών Υποθέσεων. Τα αναγκαία πληροφοριακά στοι¬ 
χεία αντλούνται από την Κεντρική Βάση Δεδομένων 
του ΥΠ.ΕΣ.Δ.Δ.Α., με την οποία συνδέονται όλα τα ΚΕΠ 
αλλά και από τις τοπικές βάσεις δεδομένων, τις οποίες 
μπορεί να διαμορφώνει κάθε επιμέρους ΚΕΠ. 

• Παραλαμβάνει αιτήσεις πολιτών για τη διεκπαιραί- 
ωση των υποθέσεών τους από τις υπηρεσίες του Δη¬ 
μοσίου, τα στοιχεία των οποίων καταχωρεί σε ειδικό 
Πρωτόκολλο. 

• Διαθέτει έντυπα αιτήσεων για διευκόλυνση τους, 
σύμφωνα με την παρ. 3 του αρθ.3 του ν. 2690/1999. 

• Ελέγχει την πληρότητα των αιτήσεων των πολιτών 
και σε περίπτωση που για διεκπεραίωση της υπόθεσης 
απαιτούνται δικαιολογητικά που δεν υποβάλλονται, τα 
αναζητά και τα παραλαμβάνει με οποιοδήποτε πρόσφο¬ 
ρο τρόπο, από τις αρμόδιες υπηρεσίες, ύστερα από τη 
σχετική εξουσιοδότηση των πολιτών. 

• Διαβιβάζει τους φακέλους των υποθέσεων των πο- 

λιτών πλήρεις, για διεκπεραίωσή τους στην αρμόδια 
υπηρεσία, με οποιοδήποτε πρόσφορο τρόπο. Το τελικό 
έγγραφο αποστέλλεται από την αρμόδια υπηρεσία και 
πάλι στο ΚΕΠ υποβολής της αρχικής αίτησης από το 
οποίο το παραλαμβάνει ο πολίτης ή του αποστέλλεται 
στη Δ/νση που έχει δηλωθεί με συστημένη επιστολή 
επί αντικαταβολή. 

• Επικύρωση Αντιγράφων Διοικητικών Εγγράφων. 

• Θεώρηση γνησίου της υπογραφής. 

• Χορήγηση παραβολών, υπεύθυνων δηλώσεων. 

• Χορήγηση αποδεικτικού φορολογικής ενημερότητας 
με το σύστημα ΤΑΧΙ3. 

• Τηρούνται στατιστικά στοιχεία, υποδέχεται και δια¬ 
χειρίζεται παράπονα και προτάσεις πολιτών κλπ. 

Γ. Στην αρμοδιότητα των Οικονομικών υπηρεσιών και 
λόγω της σύστασης Γραφείου Ταμείου υπάγονται οι 
εξής αρμοδιότητες: 

• Θα διαμορφώνει και θα παρακολουθεί τα ταμεια¬ 
κά προγράμματα της Κοινότητας με τη συνεχή παρα¬ 
κολούθηση των υποχρεώσεων και των αναμενόμενων 
εισπράξεων. 

• Θα παραλαμβάνει τα χρηματικά εντάλματα πληρω¬ 
μών και θα διενεργεί τις πληρωμές προς τους δικαι¬ 
ούχους μετά από έλεγχο των δικαιολογητικών και τη 
συμπλήρωση αυτών σύμφωνα με όσα ορίζονται στις 
κείμενες διατάξεις (π.χ. φορολογική ή ασφαλιστική ενη¬ 
μερότητα όπου απαιτείται). 

• Θα καταγράφει τις διενεργούμενες πληρωμές σύμ¬ 
φωνα με τις ισχύουσες διαδικασίες. 

• Θα μεριμνά για την απόδοση των πάσης φύσεως 
κρατήσεων υπέρ τρίτων που αντιστοιχούν στα επιμέ- 
ρους εντάλματα πληρωμής όπως αποδόσεις φόρων, 
ασφαλιστικών ταμείων κλπ. 

• Θα διενεργεί τις εισπράξεις των οφειλών προς την 
Κοινότητα, θα εκδίδει τα γραμμάτια εισπράξεως και 
θα ενημερώνει το λογιστήριο για τις καθυστερούμενες 
οφειλές. 

• Θα καταρτίζει περιοδικές καταστάσεις των πληρω¬ 
τέων και των πληρωθέντων εξόδων. 

• Θα παραλαμβάνει τους βεβαιωτικούς καταλόγους 
των υπόχρεων και των αντίστοιχων οφειλόμενων στην 
Κοινότητα, ποσών κατά κατηγορία προσόδου. Θα εκ¬ 
δίδει και θα μεριμνά για την κοινοποίηση ατομικών ή 
ειδικών προσκλήσεων προς τους οφειλέτες της Κοι¬ 
νότητας. 

• Θα επιμελείται για την είσπραξη όλων των βεβαι- 
ουμένων εσόδων της Κοινότητας. 

• Θα εκδίδει εντολές κατασχέσεων, ενταλμάτων προ¬ 
σωπικής κράτησης και προγραμμάτων πλειστηριασμού 
σύμφωνα με τις διατάξεις του νόμου. 

• Θα ενημερώνει το περιοδικό αρχείο οφειλετών κατά 
οφειλέτη όπου αναγράφονται τα οφειλόμενα ποσά ανά 
κατηγορία προσόδου. 

• Θα τηρεί τις διαδικασίες, αρχεία και γενικά τους λο¬ 
γαριασμούς του λογιστικού συστήματος της Κοινότητας 
που αφορούν τα εισπρακτέα και τα πραγματοποιηθέ- 
ντα έσοδα της Κοινότητας σύμφωνα με τις ισχύουσες 
διαδικασίες. 

• Θα καταρτίζει περιοδικές καταστάσεις εισπραχθέ- 
ντων και εισπρακτέων εσόδων. 

• Θα τηρεί το φυσικό ταμείο στα γραφεία της Κοι¬ 
νότητας. Θα διενεργεί χρηματικές δοσοληψίες με τις 
τράπεζες. 


• Θα τηρεί αρχεία κάθε είδους παραστατικών και 
αντίστοιχων δικαιολογητικών που χρησιμοποιούνται 
για την ενημέρωση του λογιστικού συστήματος της 
Κοινότητας. 

• Θα παρέχει κάθε είδους στοιχεία που ζητούνται για 
τις δημόσιες / ελεγκτικές υπηρεσίες σύμφωνα με τις 
εκάστοτε ισχύουσες διαδικασίες. 

Επίσης υπάγονται: Μισθοδοσία, ασφάλιση προσω¬ 
πικού, εκκαθάριση, και εντολή δαπανών προμηθειών, 
διαχείριση υλικού αποθήκης, βεβαίωση τελών και εισφο¬ 
ρών ανταποδοτικού χαρακτήρα, φόρων και δικαιωμάτων 
ελέγχου και κοινοποιήσεων φορολογικών διαφορών και 
αμφισβητήσεων, εσόδων - εξόδων Κοινοτικής περιου¬ 
σίας. 

Οι φορολογίες και η περιουσία με τα εξής αντικεί¬ 
μενα: 

Η κατάρτιση των φορολογικών καταλόγων φόρων, 
τελών, δικαιωμάτων, εισφορών και η σύνταξη φορο¬ 
λογικών προσκλήσεων. Η τήρηση κτηματολογίων της 
Κοινότητας. Η έκδοση πιστοποιητικών και βεβαιώσεων 
φορολογικής χρήσης, βεβαιώσεις ΤΑΠ. 

Το λογιστικό με τα εξής αντικείμενα: 

Η σύνταξη του Προϋπολογισμού και απολογισμού της 
Κοινότητας. Η σύνταξη των καταστάσεων μισθοδοσίας 
του προσωπικού. Η έκδοση των χρηματικών ενταλμά¬ 
των. Η τήρηση βιβλίου τρεχούμενων λογαριασμών και 
καθολικού εξόδων. Η διαχείριση της παγίας προκαταβο¬ 
λής. Η σύνταξη των καταστάσεων εισφορών στα Ασφα¬ 
λιστικά Ταμεία και η ενημέρωση των βιβλίων ενσήμων 
του ΙΚΑ. 

Δ. Στην αρμοδιότητα των Τεχνικών Υπηρεσιών υπά¬ 
γεται η συντήρηση των αυτοκινήτων καθαριότητας, η 
διενέργεια της αποκομιδής των απορριμμάτων, η με¬ 
ταφορά πάσης φύσεως υλικών προοριζομένων για την 
Κοινότητα, το πότισμα των κήπων - δεντροστοιχιών, 
μεταφορές. Η κίνηση των αυτοκινήτων μετά από δι¬ 
αταγή πορείας και εντολή εργασίας που χορηγεί ο 
Πρόεδρος της Κοινότητας. Επίσης πρέπει να τηρείται 
ειδικό βιβλίο κατανάλωσης καυσίμων και λιπαντικών. 
Επίσης υπάγεται η εργασία αποκομιδής και απόρριψης 
των απορριμμάτων που γίνεται με το απορριμματοφό¬ 
ρο αυτοκίνητο της Κοινότητας και ο καθαρισμός οδών 
και κοινόχρηστων χώρων. Επίσης η φροντίδα για τους 
κήπους, ο προγραμματισμός προμηθειών σε φυτά, φάρ¬ 
μακα, λιπαντικά, εργαλεία και η τήρηση βιβλίου προ¬ 
μηθειών. Ακόμη υπάγεται η λήψη των ενδείξεων από 
τους υδρομετρητές, η τήρηση βιβλίου υδροληπτών, η 
ενημέρωση των καρτελών των υδροληπτών για τα κυ¬ 
βικά κατανάλωσης και των μη λειτουργούντων υδρομε¬ 
τρητών, η τήρηση αρχείου ύδρευσης, σύνταξη αιτήσεων 
υδροληψιών, παρακολούθηση και κατάρτιση προγράμ¬ 
ματος εργασίας για τη λειτουργία δικτύου ύδρευσης, 
προγραμματισμός νέων παροχών, επέκταση, βελτίωση 
και συμπλήρωση του δικτύου, επισκευές καθώς και οι 
αρμοδιότητες οι αναφερόμενες στο π.δ. 323/1989 του 
ΔΚΚ. Συντάσσει τις κάθε είδους μελέτες και επιβλέπει 
την εφαρμογή τους. 

Αρθρο 7 

Οι ώρες εργασίας ορίζονται με απόφαση του Προέ¬ 
δρου, ο οποίος θα λαμβάνει υπόψη του το ωράριο των 
Δημόσιων Υπηρεσιών επίσης και τις τοπικές συνθήκες. 
Στην περίπτωση που ο νόμος ή γενικά μέτρα επιτρέ- 

πουν την υπερωριακή απασχόληση του προσωπικού με 
απόφαση του Προέδρου ορίζονται οι ώρες υπερωριακής 
απασχόλησης. 

Αρθρο 8 

Επιλογή Προϊσταμένου 

Ως Προϊστάμενος γραφείου ορίζεται υπάλληλος κλά¬ 
δου ΠΕ Διοικητικού, ελλείψει αυτού ΤΕ Διοικητικού και 
εν ελλείψει ΤΕ Διοικητικού ορίζεται ΔΕ Διοικητικού όλοι 
με βαθμό Α', ελλείψει δε υπαλλήλου με βαθμό Α' υπάλ¬ 
ληλος με βαθμό Β'. (Σχετ. άρθ. 36 του ν. 2190/1994). 

Αρθρο 9 

Από την παρούσα τροποποίηση του ΟΥΕ θα προκύψει 
επιπλέον δαπάνη από την πρόσληψη του προσωπικού 
(τακτικού και έκτακτου) που δεν είχε προβλεφθεί στον 
μέχρι σήμερα ισχύοντα Ο.Ε.Υ., η οποία ανέρχεται στο 
ποσό των 1 . 000 . 000,00 € ετησίως και θα αντιμετωπίζε¬ 
ται από τις πιστώσεις των αντίστοιχων υπηρεσιών του 
σκέλους των εξόδων του προϋπολογισμού της Κοινό¬ 
τητας Αγκιστριού. 

Αρθρο 10 

Κάθε προηγούμενη απόφαση που αφορά τον Ο.Ε.Υ. 
της Κοινότητας Αγκιστριού καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 21 Νοεμβρίου 2005 

Με εντολή Γενικού Γραμματέα Περιφέρειας 
Η Γ ενική Διευθύντρια 
ΑΙΚ. ΓΙΑΒΑΣΗ 
-*- 

Αριθ. 10740 (2) 

Συγκρότηση Διοικητικής Επιτροπής Στρατιωτικών Επι¬ 
τάξεων Ν. Πιερίας για το έτος 2006. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν. 2503/1997 «Περί Διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την Τοπική Αυτοδιοίκησηση και άλλες διατάξεις». 

2. Τις διατάξεις του ν. 4442/1929, όπως τροποποιήθηκαν 
με τις όμοιες του ν.δ. 380/1947 και του ν.δ. 611/1977. 

3. Τις διατάξεις του άρθρου μόνου του π.δ. 115/1984 
«Διορισμός των μελών των Διοικητικών Δικαστηρίων 
περί Στρατιωτικών Επιτάξεων». 

4. Τις διατάξεις του άρθρου 9 του ν. 1649/1986. 

5. Την πάγια διαταγή με αριθμό 8-11/1980 του Γ ενικούς 
Επιτελείου του Στρατού, περί Στρατιωτικών Δικαστηρί¬ 
ων Στρατιωτικών Επιτάξεων. 

6. Το υπ’ αριθμ. Φ.851/8/59034/Σ6071/11.10.2005 έγγραφο 
της Μεραρχίας Υποστήριξης. 

7. Το υπ’ αριθμ. 712/26.10.2005 έγγραφο του Πρωτοδι¬ 
κείου Κατερίνης, αποφασίζουμε: 

Συγκροτούμε τη Διοικητική Επιτροπή Στρατιωτικών 
Επιτάξεων Ν. Πιερίας για το έτος 2006 από τους: 

1. Ελένη Τσίτσιου, Πρωτόδικη Κατερίνης, ως Πρόεδρο, 
αναπληρούμενη από τη Μαγδαληνή Φαχουρίδου, επίσης 
Πρωτόδικη Κατερίνης. 

2. Κωνσταντίνα Σπηλιοτοπούλου, Πρωτόδικη Κατερί¬ 
νης, ως μέλος, αναπληρούμενη από την Κόσμια Γιαν- 
νούση, επίσης Πρωτόδικη Κατερίνης. 


3. Πλάτωνα Μπαμπάτσικο, Σχη (ΠΒ) της 65 ΜΕ, ως μέ¬ 
λος, αναπληρούμενο από τον Τχη (ΠΒ) Λάμπρο Σταμάτη 
της 137 Α/Κ ΜΜΠ. 

4. Κων/νο Οικονόμου Επχο της 24 ΕΥΠ ως μέλος, ανα¬ 
πληρούμενο από τον Τχη (ΑΠΤ) Σωτήριο Μουτσάκη της 
693 ΠΑΠ. 

5. Τον Προϊστάμενο της Α' Δ.Ο.Υ. Κατερίνης ως μέλος, 
αναπληρούμενο από το νόμιμο αναπληρωτή του. 

Η θητεία της ανωτέρω Επιτροπής είναι ενός (1) έτους 
και αρχίζει από την 1η Ιανουάριου 2006. 

Καθήκοντα γραμματέα θα εκτελεί η Τρυγώνα Τελι- 
ογλανίδου κλάδου ΤΕ Διοικητικού Λογιστικού με βαθ¬ 
μό Γ', υπάλληλος της Δνσης Τ.Α. και Δ/σης Ν. Πιερίας, 
αναπληρούμενη από την .Ελένη Τεντάκη κλάδου ΠΕ 
Διοικητικού - Οικονομικού με βαθμό Δ' υπάλληλος της 
ίδιας υπηρεσίας. 

Η ανωτέρω Επιτροπή είναι αρμόδια για την εκδίκαση 
απαιτήσεων από εισφορές (δϊ επιτάξεως) βάσει των 
διατάξεων του Κώδικα Στρατιωτικών, Ναυτικών και Αε¬ 
ροπορικών Εισφορών και Ναυλώσεων (ν. 4442/1929) ως 
και το κανονισμό των σχετικών αποζημιώσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 3 Νοεμβρίου 2005 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 

-♦- 

Αριθ. 8449 (3) 

Ανάθεση αρμοδιοτήτων στη Διεύθυνση Διοίκησης και 
μεταβίβαση του δικαιώματος υπογραφής «Με εντολή 
Γ ενικού Γ ραμματέα» στο Γ ενικό Διευθυντή και στον 
Προϊστάμενο του Τμήματος Πρόνοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 1 παρ. 2 του ν. 2503/1997 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες 
διατάξεις» (ΦΕΚ 107/1997 Α'). 

2. Το ν. 3200/1955 «Περί Διοικητικής Αποκέντρωσης» σε 
συνδυασμό με το ν.δ. 532/1970 «Συμπλήρωση διατάξεων 
περί διοικητικής αποκέντωσης». 

3. Τις σχετικές διατάξεις του ν. 301/1976 «Περί δημοσι¬ 
ευόμενης ύλης στην Εφημερίδα της Κυβερνήσεως». 

4. Τις σχετικές διατάξεις της παρ. 1 του άρθρου 14 του 
ν. 3370/2005 «Οργάνωση και λειτουργία των υπηρεσιών 
δημόσιας υγείας και λοιπές διατάξεις» (ΦΕΚ 176/2005 
Α'). 

5. Την ανάγκη απλούστευσης των διαδικασιών κατά 
την άσκηση των αρμοδιοτήτων με σκοπό την ταχεία 
διεκπεραίωση των υποθέσεων που έχουν ανατεθεί στις 
υπηρεσίες της Περιφέρειας. 

6. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού υπολογισμού, αποφασίζουμε: 

Α. Αναθέτουμε στη Διεύθυνση Διοίκησης την άσκηση 
όλων των αρμοδιοτήτων οι οποίες σχετίζονται με ζη¬ 
τήματα υγείας και κοινωνικής αλληλεγγύης και βάσει 
ειδικών διατάξεων ανήκουν στο Γ ενικό Γ ραμματέα της 
Περιφέρειας Κεντρικής Μακεδονίας. 

Όλες οι παραπάνω αρμοδιότητες θα ασκούνται από 
το Γενικό Γραμματέα. 

Β. Μεταβιβάζουμε στον Γενικό Διευθυντή και στον 
Προϊστάμενο του Τμήματος Πρόνοιας την εξουσία να 
υπογράφουν «Με εντολή Γ ενικού Γ ραμματέα» όλες τις 
αποφάσεις, έγγραφα και άλλες πράξεις αρμοδιότητας 
του Τμήματος Πρόνοιας, εκτός από εκείνες η άσκηση 
των οποίων παρακρατείται με την παρούσα ως κατω¬ 
τέρω: 

Οι αρμοδιότητες που ασκούνται από τον Γ ενικό Γραμ¬ 
ματέα είναι: 

1. Εντολή διενέργειας οικονομικού και διοικητικού 
ή διαχειριστικού ελέγχου σε υπηρεσίες, οργανισμούς 
Ν.ΠΔ.Δ. και Ν.Π.Ι.Δ. του τομέα πρόνοιας (άρθρο 2 του 
ν.δ. 1773/1942, ΦΕΚ 238 Α'). 

2. Η παράταση προθεσμίας υποβολής αίτησης για 
παραχώρηση οικημάτων ανεγερθέντων από τις πρώην 
υπηρεσίας ανοικοδόμησης (άρθρο 2 παρ. 3 β.δ. 29/1970 
ΦΕΚ 8Α και άρθρο 11 παρ. 3 του ν. 543/19/ΦΕΚ 43Α ). 

3. Η αγορά ή πώληση ακινήτου, εκχώρησης ή εκποίηση 
περιουσιακών στοιχείων από ειδικώς αναγνωρισμένα φι¬ 
λανθρωπικά σωματεία, που η λειτουργία τους εκτείνεται 
σε περισσότερους του ενός νομούς της Περιφέρειας 
(άρθρου 21 παρ. 1 του ν.δ. 111/1972 ΦΕΚ 23Α). 

Αρμοδιότητες που μεταβιβάζονται στο Γενικό Διευ¬ 
θυντή να υπογράφει «Με εντολή Γ ενικού Γ ραμματέα» 
είναι οι κατωτέρω: 

1. Ρύθμιση δόσεων και βεβαίωση χρεών δικαιούχων 
στεγαστικών προγραμμάτων. 

2. Υπογραφή μισθωτηρίων συμβολαίων για τα ακίνητα 
που παραχωρούνται για χρήση. 

3. Αναγνώριση δικαιούχων στέγασης και επαγγελμα¬ 
τικής αποκατάστασης προσφύγων Ο.Ν.Ε. 

4. Συγκρότηση επιτροπής για την εκτίμηση αξίας κρα¬ 
τικών οικοπέδων. 

5. Χορήγηση αναστολής διαγραφής χρέους από στε- 
γαστική αποκατάσταση προσφύγων. 

6. Τροποποίηση παραχωρητηρίων. 

7. Δωρεάν χρήση διαμερισμάτων. 

8. Παραχώρηση 1/2 οικοπέδων ν. 2643. 

9. Χορήγηση οικονομικής ενίσχυσης προγραμμάτων 
αυτοστέγασης. 

10. Δημοσίευση σε ΦΕΚ πράξεων πρόνοιας. 

11. Έκδοση και ανάκληση παραχωρητηρίων. 

12. Νομιμοποίηση αυθαιρέτων κατόχων κρατικών ακι¬ 
νήτων ή διοικητική αποβολή αυτών. 

13. Νομιμοποίηση ενταλμάτων αγοραπωλησιών (άρθρο 
5 ν. 1807/1988). 

14. Έγγραφα προς τη Νομική Υπηρεσία για παροχή 
σχετικών γνωμοδοτήσεων. 

15. Υπογραφή συμβολαιογραφικών πράξεων με τις 
οποίες το Δημόσιο αναλαμβάνει δικαιώματα και υπο¬ 
χρεώσεις. 

Αρμοδιότητες που μεταβιβάζονται στον προϊστάμενο 
τμήματος. 

Την υπογραφή κάθε αλληλογραφίας με πολίτες, Δη¬ 
μόσιες Υπηρεσίες - Ν.Σ.Κ. - Υπηρεσίες Υπουργείου Δι- 
καιοοσύνης (πρωτ/κεία κ.λ.π.) - Ν.Π.Δ.Δ., Ν.Π.Ι.Δ. κ.λ.π. 

Τη χορήγηση κανονικών και αναρρωτικών αδειών 
στους υπαλλήλους. 

Γ. Η περίπτωση 10 του άρθρου 3 της υπ’ αριθμ. οικ. 
5631/26.7.2000, όπως αναδημοσιεύτηκε, καταργείται. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 15 Νοεμβρίου 2005 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

Αριθ. 16148 (4) 

Τροποποίηση της υπ’ αριθμ. 32359/92/8.2.1993 απόφα¬ 
σης του Νομάρχη Μεσσηνίας περί συστάσεως Νο¬ 
μικού Προσώπου στο Δήμο Κυπαρισσίας Ν. Μεσση¬ 
νίας με την επωνυμία «Οργανισμός Αθλητισμού και 
Νεολαίας Δήμου Κυπαρισσίας». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

Ι.Τις διατάξεις του άρθρου 203 του Δ.Κ.Κ (π.δ. 410/1995) 
περί «λοιπών δημοτικών και κοινοτικών προσώπων». 

2. Τις διατάξεις του άρθρου 90 του «Κώδικα νομοθεσίας 
για την Κυβέρνηση και τα κυβερνητικά όργανα», που κυρώ¬ 
θηκε με το άρθρο πρώτο του π.δ. 63/2005 (ΦΕΚ 98 Α'). 

3. Την υπ’ αριθμ. 32359/92/8.2.1993 απόφαση του Νο¬ 
μάρχη Μεσσηνίας με την οποία συστήθηκε ο Οργα¬ 
νισμός Αθλητισμού και Νεολαίας Δήμου Κυπαρισσίας 
(ΦΕΚ 154/Β71993). 

4. Την υπ’ αριθμ. 298/2005 απόφαση του Δημοτικού 
Συμβουλίου Κυπαρισσίας με την οποία τροποποιείται 
η συστατική πράξη του Οργανισμού Αθλητισμού και 
Νεολαίας Δήμου Κυπαρισσίας, αποφασίζουμε: 

Επικυρώνουμε την υπ’ αριθμ. 298/2005 απόφαση του 
Δημοτικού Συμβουλίου Κυπαρισσίας και τροποποιούμε 
την υπ’ αριθμ. 32359/92/8.2.1993 απόφαση του Νομάρχη 
Μεσσηνίας (ΦΕΚ 154/Β'/1993) με την οποία συστήθηκε στο 
Δήμο Κυπαρισσίας Νομικό Πρόσωπο με την επωνυμία 
«Οργανισμός Αθλητισμού και Νεολαίας Δήμου Κυπαρισ¬ 
σίας» ως προς το εδάφιο α της παρ. 4 αυτής, που αφορά 
στους πόρους του Νομικού Προσώπου, ως εξής: 

α. Ετήσια επιχορήγηση, του Δήμου Κυπαρισσίας τρι¬ 
άντα χιλιάδων (30.000) ευρώ τουλάχιστον. 

Κατά τα λοιπά ισχύει ως έχει η υπ’ αριθμ. 32353/92/ 
8.2.1993 απόφαση η οποία έχει δημοσιευθεί στο ΦΕΚ 
154/Β71993. 

Από την παρούσα απόφαση προκαλείται δαπάνη σε βά¬ 
ρος του προϋπολογισμού του Δήμου Κυπαρισσίας ύψους 
τριάντα χιλιάδων (30.000) ευρώ τουλάχιστον, ετησίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 1 Νοεμβρίου 2005 
Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 
-♦- 

Αριθ. 16517 (5) 

Τροποποίηση της υπ’ αριθμ. 21573/22.11.1984 απόφασης 
του Νομάρχη Μεσσηνίας περί συστάσεως Νομικού 
Προσώπου στο Δήμο Κυπαρισσίας με την επωνυμία 
«Δημοτική Φιλαρμονική Κυπαρισσίας». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

Ι.Τις διατάξεις του άρθρου 203 του Δ.Κ.Κ (π.δ. 410/1995) 
περί «λοιπών δημοτικών και κοινοτικών προσώπων». 




23904 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Τις διατάξεις του άρθρου 29Α του ν. 1558/1985 όπως 
τροποποιήθηκε με τα π.δ. 63/2005, ΦΕΚ 98/Α72005. 

3. Την υπ’ αριθμ. 21573/22.11.1984 απόφαση του Νομάρχη 
Μεσσηνίας με την οποία συστήθηκε η Δημοτική Φιλαρ¬ 
μονική Κυπαρισσίας (ΦΕΚ 888/Β71984). 

4. Την υπ’ αριθμ. 295/2005 απόφαση του Δημοτικού 
Συμβουλίου Κυπαρισσίας με την οποία τροποποιείται 
η συστατική πράξη της Δημοτικής Φιλαρμονικής Κυπα¬ 
ρισσίας, αποφασίζουμε: 

Επικυρώνουμε την υπ’ αριθμ. 295/2005 απόφαση του 
Δημοτικού Συμβουλίου Κυπαρισσίας και τροποποιούμε 
την υπ’ αριθμ. 21573/22.11.1984 απόφαση του Νομάρχη 
Μεσσηνίας (ΦΕΚ 888/Β71984) με την οποία συστήθηκε 
στο Δήμο Κυπαρισσίας Νομικό Πρόσωπο με την επω¬ 
νυμία «Δημοτική Φιλαρμονική Κυπαρισσίας» ως προς το 
εδάφιο α της παρ. 3 αυτής, που αφορά στους πόρους 
του Νομικού Προσώπου, ως εξής: 

α Ετήσια επιχορήγηση του Δήμου Κυπαρισσίας τρια- 
νταπέντε χιλιάδων (35.000) ευρώ τουλάχιστον. 

Κατά τα λοιπά ισχύει ως έχει η υπ’ αριθμ. 21573/ 
22.11.1984 απόφαση η οποία έχει δημοσιευθεί στο ΦΕΚ 
888/Β71984. 

Από την παρούσα απόφαση προκαλείται δαπάνη σε 
βάρος του προϋπολογισμού του Δήμου Κυπαρισσίας 
ύψους τριανταπέντε χιλιάδων (35.000) ευρώ τουλάχι¬ 
στον, ετησίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 1 Νοεμβρίου 2005 

Η Γενική Γραμματέας Περιφέρειας 
ΑΓΓΕΛΑ ΑΒΟΥΡΗ 
-♦- 

Αριθ. 16464 (6) 

Σύσταση στο Δήμο Φιλιατρών Ν. Μεσσηνίας Νομικού 
Προσώπου με την επωνυμία «Σχολική Επιτροπή Ει¬ 
δικού Δημοτικού Σχολείου Φιλιατρών». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις: 

(α) Των παρ. 6-15 του άρθρου 5 του ν. 1894/1990 
(ΦΕΚ110/Α/27.8.1990) «Για την Ακαδημία Αθηνών και άλ¬ 
λες εκπαιδευτικές διατάξειε». 

(β) Του άρθρου 203 του Δημοτικού και Κοινοτικού 
Κώδικα (π.δ. 410/1995) και 

(γ) Του ν. 2503/1997. 

2. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα», 
που κυρώθηκε με το άρθρο πρώτο του π.δ. 63/2005 
(ΦΕΚ 98 Α'). 

3. Την υπ’ αριθμ. 7092/1997 απόφαση Γεν. Γραμματέα 
Περιφέρειας Πελοποννήσου «Περί ανάθεσης και άσκη¬ 
σης αρμοδιοτήτων». 

4. Την υπ’ αριθμ. 154/2005 απόφαση του Δημοτικού 
Συμβουλίου Φιλιατρών με την οποία συστήνεται το Νο¬ 
μικό Πρόσωπο με την επωνυμία «Σχολική Επιτροπή Ειδι¬ 
κού Δημοτικού Σχολείου Φιλιατρών», αποφασίζουμε: 

1. Διαπιστώνουμε με τη νομιμότητα της υπ’ αριθμ. 154/ 
2005 απόφασης του Δημοτικού Συμβουλίου Φιλιατρών 
σύμφωνα με τις διατάξεις του άρθρου 203 του π.δ. 410/ 
1995 (Δ.Κ.Κ.) και συνιστούμε στο Δήμο Φιλιατρών Νομού 


Μεσσηνίας Νομικό Πρόσωπο με την επωνυμία «Σχολική 
Επιτροπή Ειδικού Δημοτικού Σχολείου Φιλιατρών». 

3. Σκοπός του Νομικού αυτού Προσώπου είναι: 

α) Η διαχείριση των πιστώσεων που διατίθενται για 
τις λειτουργικές δαπάνες καθαριότητας, θέρμανσης, 
φωτισμού, ύδρευσης,τηλεφώνου, πληρωμή καθαρίστρι¬ 
ας κ.λ.π. 

β) Η εκτέλεση μικρών έργων για την επισκευή και συ¬ 
ντήρηση των διδακτηρίων και η αποκατάσταση φθορών 
και ζημιών των επίπλων του εξοπλισμού και γενικά των 
κτιριακών εγκαταστάσεων. 

γ) Η φροντίδα για την εξεύρεση άλλων πόρων και ο 
εφοδιασμός της σχολικής μονάδας με έπιπλα, βιβλία 
και γενικά με όλα όσα είναι απαραίτητα για τη στήριξη 
της λειτουργίας του Ειδικού Σχολείου. 

δ) Η εισήγηση προς την αντίστοιχη Διεύθυνση Πρω¬ 
τοβάθμιας Εκπαίδευσης για τον εφοδιασμό από τον 
Οργανισμό Σχολικών Κτιρίων του Σχολείου με έπιπλα 
και εξοπλιστικά είδη και από το Υπουργείο Εθνικής 
Παιδείας και θρησκευμάτων με βιβλία για τη σχολική 
Βιβλιοθήκη. 

ε) Η διαχείριση των εσόδων από την ενδεχόμενη εκ¬ 
μετάλλευση του Σχολικού Κυλικείου και 
στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας της Σχολικής 
Μονάδας. 

4. Το νέο Νομικό Πρόσωπο διοικείται από δμελές 
Διοικητικό Συμβούλιο που ορίζεται από το Δημοτικό 
Συμβούλιο σύμφωνα με το άρθρο 203 του Δ.Κ.Κ. (π.δ. 
410/1995) και τις διατάξεις της παρ. 8 του άρθρου 5 
του ν. 1894/1990 σχετικά με τη συγκρότηση Σχολικών 
Επιτροπών αποτελούμενο από: 

α) Το Δήμαρχο ή άλλο μέλος αιρετό ή μη που ορίζεται 
από αυτόν, ως Πρόεδρο. 

β) Δύο (2) Δημοτικούς Συμβούλους ως μέλη με τους 
αναπληρωτές τους. 

γ)Το Διευθυντή του Ειδικού Δημοτικού Σχολείου Φι¬ 
λιατρών. 

δ) Έναν (1) εκπρόσωπο Γονέων του Ειδικού Δημοτι¬ 
κού Σχολείου Φιλιατρών ως μέλος με τον αναπληρωτή 
του. 

Το Διοικητικό συμβούλιο είναι αρμόδιο για την εκλογή 
Αντιπρόεδρου και Γραμματέα. 

Η θητεία του πρώτου Διοικητικού Συμβουλίου λήγει 
με τη λήξη της παρούσας Δημοτικής περιόδου. 

Η θητεία των μελών του Διοικητικού Συμβουλίου ακο¬ 
λουθεί τη Δημοτική περίοδο. 

Γ ια το Διευθυντή του σχολείου και τον εκπρόσωπο 
των γονέων δεν είναι απαραίτητο να ακολουθηθεί η 
θητεία των εκπροσώπων του Δήμου. 

Σε κάθε περίπτωση πάντως η θητεία των μελών πα- 
ρατείνεται μέχρι την εγκατάσταση του νέου Διοικητικού 
Συμβουλίου (άρθρο 203 παρ. 3 π.δ. 410/1995). 

Κατά τη διάρκεια της θητείας τους τα μέλη του Διοι¬ 
κητικού Συμβουλίου δεν μπορούν να αντικατασταθούν 
με την επιφύλαξη των όρων της παρ. 4 του άρθρου 
193 Δ.Κ.Κ. 

5. Πόροι - περιουσία του Νομικού Προσώπου. 

Α. Οι πόροι του Νομικού Προσώπου προέρχονται: 
α. Από τους Κ.Α.Π. μέσω του Δήμου, 
β. Από κρατικές επιχορηγήσεις, 
γ, Από προαιρετικές επιχορηγήσεις του Δήμου Φι¬ 
λιατρών. 

δ. Από κάθε είδους εισφορές, δωρεές, κληρονομιές 
κληροδοσίες. 

ε. Από πρόσοδους από τη περιουσία του. 

Β. Περιουσία του Νομικού Προσώπου: 

Περιουσία του Νομικού Προσώπου είναι αυτή που τυ¬ 
χόν αφιερώνεται. 

6. Λειτουργία Διοικητικού Συμβουλίου και εποπτεία. 

Οι αντίστοιχες διατάξεις των άρθρων 198,199 και των 

παρ. 1, 3 και 4 του άρθρου 200 του Δ.Κ.Κ. εφαρμόζονται 
και στο Νομικό Πρόσωπο. 

7. Το Νομικό Πρόσωπο εκπροσωπείται στα Δικαστή¬ 
ρια και σε κάθε Δημόσια Αρχή από τον Πρόεδρο του 
Διοικητικού Συμβουλίου και όταν αυτός απουσιάζει ή 
κωλύεται από τον Αντιπρόεδρο. 

8. Από τις διατάξεις αυτής της απόφασης δεν προ- 
καλείται δαπάνη σε βάρος του Προϋπολογισμού του 
Δήμου Φιλιατρών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 17 Νοεμβρίου 2005 

Με εντολή Γενικού Γραμματέα Περιφέρειας 
Ο Προϊστάμενος 
ΠΑΝ. ΝΤΑΙΒΙΣ 
-♦- 

Αριθ. 12504 (7) 

Κύρωση αναδασμού αγροκτήματος «Σκοτεινής» (Τμήμα 
Χάνι - Λεύκο) Ν. Αργολίδας, έτους 1991-1992. 

Ο ΝΟΜΑΡΧΗΣ ΑΡΓΟΛΙΔΑΣ 

Έχοντας υπόψη: 

1. Τον Κώδικα Νομαρχιακής Αυτοδιοίκησης (π.δ. 30/ 
1996). 

2. Τον εσωτερικό Κανονισμό Οργάνωσης και λειτουρ¬ 
γίας της Νομαρχιακής Αυτοδιοίκησης Αργολίδας (ΦΕΚ 
1810 Β/31.12.2001). 

3. Τις διατάξεις του ν. 2503/1997 (ΦΕΚ 107Α'/30.5.1997. 

4. Τις διατάξεις του ν. 674/1977 άρθρο 15 παρ. 1. 

5. Την υπ’ αριθμ. 12434/21.11.2005 εισήγηση της Δ/νσης 
Αγροτικής Ανάπτυξης της Νομαρχίας μας, αποφασί¬ 
ζουμε: 


Κυρούμε το νέο κτηματικό καθεστώς που διαμορφώ¬ 
θηκε με τον αναδασμό τα έτη 1991 -1992 στην κτηματική 
περιοχή «Σκοτεινή» (Τμήμα Χάνι - Λεύκο) της Κοινότη¬ 
τας Αλέας Νομού Αργολίδας, όπως αυτό, απεικονίζεται 
στους συνταχθέντες από την Επιτροπή Αναδασμού κτη- 
ματολογικούς πίνακες και διαγράμματα της περιοχής 
αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ναύπλιο, 21 Νοεμβρίου 2005 

Ο Νομάρχης 

ΒΑΣΙΛΕΙΟΣ Ν. ΣΩΤΗΡΟΠΟΥΛΟΣ 

-♦- 

( 8 ) 

Χορήγηση άδειας ασκήσεως επαγγέλματος Κοινωνικού 
Λειτουργού στην Περιστεράκη Ερασμία του Νικολά¬ 
ου, κάτοικος Ρεθύμνης. 

Ο ΝΟΜΑΡΧΗΣ ΡΕΘΥΜΝΗΣ 

Με την υπ’ αριθμ. 6630/18.11.2005 απόφαση του Νομάρ¬ 
χη Ρεθύμνης, χορηγείται στην Περιστεράκη Εράσμια του 
Νικολάου, κάτοικο Ρεθύμνης άδεια άσκησης επαγγέλ¬ 
ματος Κοινωνικού Λειτουργού. 

Με εντολή Νομάρχη 
Ο Διευθυντής κ.α.α. 

Ε. ΣΤΑΘΑΚΗ 

-♦- 

(9) 

Χορήγηση άδειας άσκησης επαγγέλματος στη Φαρ- 
μάκη Μαρία του Αλεξάνδρου. 

Ο ΝΟΜΑΡΧΗΣ ΧΑΝΙΩΝ 

Με την υπ’ αριθμ. 4493/7.10.2005 απόφαση του Νομάρ¬ 
χη Χανιών, που εκδόθηκε σύμφωνα με τις κείμενες δια¬ 
τάξεις, χορηγείται στη Φαρμάκη Μαρία του Αλεξάνδρου 
άδεια άσκησης επαγγέλματος Κοινωνικής Λειτουργού, 
δεδομένου ότι πληροί όλες τις νόμιμες προϋποθέσεις. 

Ο Νομάρχης κ.α.α. 

Ο Αντινομάρχης 
ΠΑΥΛΟΣ ΡΟΖΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 1 04 32 * ΡΑΧ 21 0 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΚιίΙρ: νννννν.θΐ. 9γ - θ-γπηΜ: ννθΙοΓΠΒβΙθΓ @ Θ1.0Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γ ραφεία 
Δωρεάν ανάγνωση δημοσιευμάτων τεύχους Α απά την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ- Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


(2410)597449 
(26610) 89122 
(26610) 89105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 


Σε μορφή Οϋ: 

Τεύχος 

Περίοδος 

εθπο 

Τεύχος 

Περίοδος 

ΕΘΠΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε.&Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή σά-Γοπι και μέχρι 100 σελίδες σε 5 Θυτο προσαυξανόμενη κατά 
1 ΘυιΌ ανά 50 σελίδες. 

• Η τιμή πώλησης σε μορφή οά-τοτη δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 βυΐΌ ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά : 210 - 4071010, ίβχ : 210 - 4071010 ϊηΙθΓΠθΙ: ΙιΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθπίθΙ 


190€ 
225 € 
ΔΩΡΕΑΝ 
160€ 
95 € 
ΔΩΡΕΑΝ 
ΔΩΡΕΑΝ 
33 € 
ΔΩΡΕΑΝ 
645 € 
95 € 
450 € 


Α'(Νόμοι, Π.Δ., Συμβάσεις κτλ.) 225 € 190 € 

Β' (Υπουργικές αποφάσεις κτλ.) 320 € 225 € 

Γ (Διορισμοί, απολύσεις κτλ. Δημ. Υπαλλήλων) 65 € ΔΩΡΕΑΝ 

Δ' (Απαλλοτριώσεις, πολεοδομία κτλ.) 320 € 160 € 

Αναπτυξιακών Πράξεων και Συμβάσεων (Τ.Α.Π.Σ.) 160 € 95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 65€ ΔΩΡΕΑΝ 

Παράρτημα (Προκηρύξεις θέσεωνΔΕΠ κτλ.) 33€ ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 65 € 33 € 

Ανωτάτου Ειδικού Δικαστηρίου (Α.Ε.Δ.) 10€ ΔΩΡΕΑΝ 

Ανωνύμων Εταιρειών & Ε.Π.Ε. 2.250 € 645 € 

Διακηρύξεων Δημοσίων Συμβάσεων (Δ.Δ.Σ.) 225 € 95 € 

Πρώτο (Α'), Δεύτερο (Β') και Τέταρτο (Δ') - 450 € 

• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά ταχυ¬ 
δρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή προ¬ 
σαυξάνεται πέραν του ποσού της ετήσιας συνδρομής έτους 2005, κατά 25 ουτο ανά έτος παλαιότητας και ανά τεύχος, για δε το τεύ¬ 
χος Α.Ε. & Ε.Π.Ε., κατά 30 ουτο. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπρα¬ 
ξης (διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβΓΠΘΐ, με την καταβολή των αντίστοιχων πο¬ 
σών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρο¬ 
μής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 3 ΐην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





















